רן כהנא

רן כהנא הוא אלוף-משנה בצה"ל,  המשמש כנספח צה"ל בלונדון. בעבר כיהן כקצין אג"ם של הגיס הצפוני,  סגן מפקד המרכז הלאומי לאימונים ביבשה. מפקד  חטיבת אפרים וגדוד 932 של חטיבת הנח"ל.

שירות צבאי
עם גיוסו לצה"ל בחר לשרת בחטיבת הנח"ל. בנח"ל עבר כהנא מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים מונה למפקד מחלקה בנח"ל. בהמשך פיקד על פלוגה, בשנת 2000 כהנא מונה למפקד פלנ"ט נח"ל, ושימש כמפקדו האחרון של מוצב דלעת אותו פינה ופוצץ בעת הנסיגה מלבנון, כהנא שימש בתפקיד מפקד הפלנ"ט עד 2002.

באוגוסט 2004 מונה כהנא למפקד גדוד 932 והוביל אותו במהלך במלחמת לבנון השנייה, בין היתר בקרב על הסלוקי, בלחימה בכפר ע'נדוריה כנגד כוחות חזבאללה, ולאחר המלחמה באוגוסט 2006 סיים את תפקידו ולאחר מכן מונה לסמח"ט חטיבת הנח"ל. 

ב-2008 עד 2009 שירת כסמח"ט חטיבת שומרון, ובין השנים 2009–2011 שימש מפקד בא"ח נח"ל. ב-2011 הועלה כהנא לדרגת אל"ם ושימש כמפקד חטיבת אפרים. ובשלהי שנת 2011 הותקף כהנא על ידי פעילי ימין קיצוני אשר פרצו לבסיס החטיבה ויידו אבנים לעברו ולעבר קצינים שבפיקודו. באוקטובר 2013 סיים את תפקידו ומונה לסגן מפקד המרכז הלאומי לאימונים ביבשה. ב-2014 מונה לקצין אג"ם של הגיס הצפוני. בשנת 2016 מונה לנספח צה"ל בלונדון.

קישורים חיצוניים
 אהרן לפידות, כאוס באימונים, קל בקרב, ישראל היום,  25.02.2011, כפי שהועלה באתר וואלה!.
 .
 .
 אביחי בקר, "אחרונים על הרכס", הארץ,  16.06.2000, כפי שהועלה באתר פרש.

הערות שוליים

 
מפקדי חטיבת אפרים
מפקדי גדודים בחטיבת הנח"ל
אלופי-משנה בצה"ל
נספחים צבאיים ישראלים בממלכה המאוחדת
ישראלים שנולדו במאה ה-20